Ses baba-olifantjies uit moddergat geredSkermgreep uit die video Ses baba-olifantkalfies is uit ŉ yslike moddergat in Thailand gered ná hulle vasgeval het. Wildbewaarders in die Thap Lan- nasionale park in Nakhon Ratchasima was op patrollie toe hulle Woensdagmiddag op die trop olifantjies afgekom het. “Ons vermoed hulle was minstens twee dae in die moddergat vasgekeer, want hulle bene was baie swak toe hulle uiteindelik bevry is,” het Prawatsart Chantep, hoof van die park, gesê. Hy sê ŉ trop olifante, vermoedelik die ouers van die klomp kalfies, was in die gebied en het angstig op hulle kleintjies gewag. “Die walle van die gat was te diep en glad en die kalfies kon nie uitklim nie. Reddingsbeamptes het vyf ure lank gespook om ŉ sloot vir hulle te grawe. Die span het Donderdagoggend met implemente opgedaag en rondom die gat begin grawe om die walle platter te maak.” Beeldmateriaal wys hoe die wildbewaarders die baba-olifante een-vir-een na veiligheid help. Ná hulle bevry is, skree een van die wildbewaarders, “Hardloop kinders, hardloop!”